Mandela se kleinseun vas vir verkragting – praag.co.za — 20 jaar jonk!
Mandela se kleinseun vas vir verkragting
Die kleinseun van Nelson Mandela is volgens berigte in hegtenis geneem die naweek vir die beweerde verkragting van 'n 15-jarige meisie by 'n gewilde restaurant in Greenside, Johannesburg verlede Vrydag.
Volgens die meisie se familiewoordvoerder wat met die Daily Sun gepraat het, is die tiener na die toilet toe Mandela se kleinseun, Mbuso Mandela haar gegryp het en haar verkrag het in een van die toilette.
Die meisie se pa het probeer om 'n strafsaak te open, maar is deur Winnie Madikizela-Mandela se lyfwag. geïntimideer om dit te laat vaar.
Madikizela-Mandela het glo gevra dat die familie van die meisie hul "tyd" gebruik om die kwessie te oordink en op te los.
Winnie se lyfwag het aan die familie voorgegee dat hy van die polisie is, sê die meisie se familiewoordvoerder.
"Dit blyk hy is deur Winnie gestuur," het die woordvoerder gesê.
"Net omdat hulle 'n bekende naam het, dink hulle hulle kan wegkom met misdaad," het hy gesê.
Gauteng se polisiewoordvoerder brigadier Mashadi Selepe het gesê 'n saak van verkragting is geopen op 14 Augustus en die verdagte het Maandag verskyn.
Die saak is intussen uitgestel en die beweerde verkragter sal in aanhouding bly.
Skrywer praagGepubliseer op 18 Augustus 2015 Kategorieë Nuus, Suider-AfrikaSleutelwoord Mandela, Mbuso Mandela, misdaad, Nelson Mandela, seksuele geweld, Verkragting